جهود

جهود یا یهود کسی ره گننه که جهودی دین جه بوئه یا جهودی تبار داره. جهودِ تعریف دکّل میّن نی‌یه و وشون شه اختلاف نظر دارنه که کمین آدم ره بنشنه باتن جهود. اپار (بعضی) گننه که هرکس جهودی‌دین ره په‌روو بوو، ره تومبی باویم جهود ولی اتی گننه که فقط بنی اسرائیل ِزک‌زا جهود نوم دارنه و وه اتا نژاد اسم هسته و دینِ په‌روونِ اسم نی‌یه. وشون سرجمع ۲۰ میلیون نفر جمیعت دارنه که ویشته اسرائیل و آمریکای متحده ایالات درنه.

یهودِ کلمه (יְהוּדָה) اتا عبری واژه هسته که ونه معنا «ستوده» و «خار آدم» وونه. قدیم‌ته هرکس جهودیه بنه دله دیّه ره جهود گتنه؛ این ملک جایی بی‌یه که یعقوب ِتیر-تبار هزارون سال پیش اونجه دینه.

 پانویس 

رج:یهودیت
رج:مردمون، نژاد په